தாலக்கரை போசளர் கல்வெட்டு

தாலக்கரை என்னும் ஊர் திருப்பூர் மாவட்டம், தாராபுரம் என்னும் ஊரில்  போசளர் (ஹோசாளர்) கல்வெட்டு ஒன்றை இந்திய தொல்லியல் நிறுவனம் கண்டுபிடித்துள்ளது. தினமலர், 29-9-2005, பக்ககம் 7 இந்த நிறுவனத்தின் இயக்குநர் நாராயணசாமி இது பற்றிச் சில கருத்துகளைத் தெரிவித்துள்ளார். 

இந்தக் கல்வெட்டு திருவிளையாட்டக் கல்லில் உள்ளது. 

திருவிளையாட்டம் என்பது வைணவக் கோயில்களுக்கு அளிக்கப்படும் நிலக்கொடை. இந்தக் கொடையைக் குறிப்பிட்டு அந்த நிலத்தில் இந்தக் கல் ஊன்றப்படும். இதற்குத் ‘ திருவாழிக்கல்’ என்று பெயர். ஆழி என்பது திருமாலின் சக்கரம். 

போசள பேரரசர்களில் ஒருவன் மூன்றாம் வீரவல்லாளன். இவனது 35ஆம் ஆட்சியாண்டில் (13ஆம் நூற்றாண்டு) இந்தக் கொடை வழங்கப்பட்டதாக இந்தக் கல்வெட்டு கூறுகிறது. 

நடப்பட்ட இந்த நில அடையாளக் கல்லின் மேல் பக்கத்தில் தொடங்கி, தூண்கல்லின் நான்கு பக்கங்களிலும் எழுத்துக்கள் உள்ளன.   

மேற்கோள்

பகுப்பு:கல்வெட்டுகள்
பகுப்பு:போசளர் மரபு